	   Anexa la HCL nr.______/_____2026. 
                                                                             
REGULAMENT 
privind închirierea bunurilor imobile proprietate publică sau privată a comunei Vărbilău, ori al unor cote-părți din acestea, cu o suprafață utilă de maximum 10 m.p.

	Art. 1 Prezentul regulament se aplică bunurilor imobile, terenuri și construcții, care se află în proprietatea publică sau privată a comunei Vărbilău. 
	Art. 2 (1) Orice persoană fizică sau juridică poate formula o cerere având ca obiect închirierea unui teren, a unei construcții sau a unei cote-părți dintr-o construcție cu o suprafață utilă de maximum 10 m.p. dacă îndeplinește cumulativ următoarele obligații:
a) nu are debite la bugetul local al comunei Vărbilău și nici la bugetul local din localitatea de domiciliu;
b) nu are debite la bugetul consolidat de stat;
c) nu se află în litigiu cu comuna Vărbilău în calitate de persoană juridică de drept public sau cu Consiliul Local al comunei Vărbilău;
d) nu a fost declarat câștigător al unei licitații anterioare având ca obiect închirierea sau concesionarea unui bun din patrimoniul statului sau al vreunei unități administrativ-teritoriale și nu a încheiat din culpa sa contract de închiriere / concesionare în ultimii cinci ani anteriori formulării cererii de închiriere;
e) nu a avut încheiat cu statul român sau unități administrativ-teritoriale vreun contract de închiriere sau de concesionare în care actualul solicitant a avut calitatea de locatar/concesionar și nu și-a îndeplinit, din propria culpă, obligațiile contractuale, în ultimii cinci ani anteriori formulării cererii de închiriere;
f) nu se află în procedură de insolvență;
g) nu este supusă procedurii de reorganizare judiciară (pentru persoanele juridice).
(2) Solicitantul are obligația de a depune la registratura primăriei o cerere-tip, precum și toate înscrisurile cuprinse în aceasta, din care rezultă îndeplinirea condițiilor de eligibilitate.
(3) Cererea și restul înscrisurilor vor fi verificate de personalul din cadrul Compartimentului impozite și taxe, care va întocmi contractul de închiriere, dacă solicitantul îndeplinește condițiile de eligibilitate.
	Art. 3 (1) Pentru anul fiscal 2026, cuantumul chiriei este de 20 de lei/m.p./lună sau fracțiune de lună.
(2) Pentru contractele încheiate în anul 2026, valoarea chiriei se va actualiza în luna ianuarie a fiecărui an cu indicele de inflaţie comunicat de INS. În cazul în care după aplicarea indicelui inflaţiei, ar rezulta o valoare anuală a preţului pentru anul în curs mai mică decât cea stabilită pentru anul anterior, preţul închirierii nu se va modifica.
(4) Pentru contractele încheiate ulterior anului 2026, chiria va fi stabilită prin hotărârea de consiliu local care are ca obiect aprobarea impozitelor și taxelor locale.
	(3) Chiria se va achita astfel:
a) integral, în ziua încheierii contractului, pentru contractele de închiriere care se încheie pentru o perioadă mai mică sau egală cu un an;
b) pentru întreg anul, până la data de 31 martie a fiecărui an, pentru contractele de închiriere care se încheie pentru o perioadă mai mare de un an.
	(4) Pentru contractele de închiriere încheiate în anul 2026, care prevăd un termen de închiriere mai lung de un an, chiria aferentă anului în curs se achită la data încheierii contractului.
	(5) Chiriașul este obligat să achite taxa pe teren/clădire, conform dispozițiilor Codului fiscal.
	(6) Întârzierile la plata sumelor datorate conform prezentului articol ce depășesc 30 de zile atrag rezilierea de drept a contractului de închiriere, fără somație sau alte formalități suplimentare, beneficiarul contractului fiind obligat să predea imobilul liber de orice sarcini, în starea în care acesta a fost predat, iar locatorul are dreptul să rețină garanția de bună execuție a contractului cu titlu de daune.
Art. 4 Termenul maxim de închiriere este cel prevăzut de art. 1783 din Codul civil.
	Art. 5 Schimbarea destinației imobilului este strict interzisă, iar nerespectarea acestei prevederi atrage rezilierea de drept a contractului de închiriere, fără somație sau alte formalități suplimentare, beneficiarul contractului fiind obligat să predea imobilul liber de orice sarcini, în starea în care acesta a fost predat, iar locatorul are dreptul să rețină garanția de bună execuție a contractului cu titlu de daune.
	Art. 6 Subînchirierea este strict interzisă, iar nerespectarea acestei prevederi atrage rezilierea de drept a contractului de închiriere, fără somație sau alte formalități suplimentare, beneficiarul contractului fiind obligat să predea imobilul liber de orice sarcini, în starea în care acesta a fost predat, iar locatorul are dreptul să rețină garanția de bună execuție a contractului cu titlu de daune.
	Art. 7 La data încheierii contractului, locatarul este obligat să constituie garanția de bună execuție a contractului în cuantum de:
a) contravaloarea unei chirii lunare pentru contractele de închiriere care se încheie pentru o perioadă mai mică sau egală cu un an;
b) contravaloarea a trei chirii lunare pentru contractele de închiriere care se încheie pentru o perioadă mai mare de un an.
	Art. 8 (1) Beneficiarii contractelor de închiriere au obligația de a asigura curățenia imobilului ce face obiectul locațiunii.
	(2) În situația închirierii unui imobil teren în vederea amplasării unei construcții provizorii, locatarii au obligația de a întreține, repara sau reface construcția, prin realizarea pe propria cheltuială a oricăror lucrări necesare menținerii aspectului funcțional și estetic al zonei.
	Art. 9 Intenția de renunțare la contractul de închiriere anterior expirării termenului de închiriere se aduce la cunoștință locatorului de către locatar cu cel puțin 30 de zile înainte.
	Art. 10 În cazul în care autoritatea publică decide încetarea contractului de închiriere înainte a ajungerea la termen, din rațiuni de ordin administrativ, urbanistic, ori în situația în care interesul național sau local o impune, locatarul este obligat să predea imobilul liber de orice sarcini, în starea în care acesta a fost predat, în termen de 30 de zile de la primirea notificării din partea locatorului. În acest caz, locatarului i se va restitui suma încasată cu titlu de chirie aferentă perioadei pentru care acesta nu va mai avea locațiunea imobilului.
	Art. 11 (1) Beneficiarii contractelor de închiriere au obligația să permită autorității publice locale verificarea îndeplinirii condițiilor contractuale.
	(2) Constatările cu privire la derularea contractelor de închiriere încheiate în baza prezentului regulament vor fi consemnate în procese-verbale încheiate de persoanele responsabile, desemnate de locator și vor fi comunicate primarului comunei Vărbilău.
	Art. 12 Contractul cadru de închiriere constituie anexă la prezentul Regulament.

	




Anexă la Regulament

CONTRACT - CADRU DE ÎNCHIRIERE
Nr.________/________________


	CAPITOLUL I: PĂRŢILE
	Art. 1.	COMUNA VĂRBILĂU, cu sediul în comuna Vărbilău, sat Vărbilău, f.n., Centrul civic, județul Prahova, telefon 0244 / 244091 și 0244 / 244202, e-mail: primar@primaria-varbilau.ro, cod fiscal 2844197, cod IBAN _____________________________  deschis la Trezoreria Slănic, reprezentată prin CĂRBUNARU MIHAIL VASILE, având funcția de primar, în calitate de proprietar și 
	S.C./A.S./C.S./P.F.A./I.I. _______________ cu sediul în ______________, reprezentată de _____________, în calitate de chiriaș,
	În baza:
	 H.C.L. nr._____/_________ privind aprobarea Regulamentului privind închirierea bunurilor imobile proprietate publică sau privată a comunei Vărbilău sau al unor cote-părți din acestea, cu o suprafață utilă de maximum 10 mp
	Având în vedere cererea înregistrată la sediul comunei Vărbilău sub nr. _______, înţelegem să încheiem prezentul contract de închiriere  

	CAPITOLUL II: OBIECTUL CONTRACTULUI
	Art. 2. (1) - Obiectul contractului îl reprezintă închirierea imobilului (teren/construcție/cotă parte din construcție, în suprafață de ________ mp, proprietatea comunei Vărbilău,  situată în comuna Vărbilău, ______________________ jud.Prahova,  în vederea ________________________ (se va specifica scopul închirierii).
(2) – Predarea imobilului se face în termen de maxim 3 zile de la data încheierii contractului de închiriere, pe baza procesului - verbal de predare-primire, încheiat între proprietar și chiriaș.
 
	CAPITOLUL III: DESTINAŢIA
	Art. 3. (1) - Imobilul închiriat va fi folosit de chiriaş pentru ________________________.
	(2) - Destinaţia imobilului închiriat nu poate fi schimbată.

	CAPITOLUL IV: DURATA
	Art. 4. (1) - Termenul de închiriere este de ______, începând cu data de _____________, cu posibilitatea prelungirii, prin act adiţional, pe o perioadă cel mult egală cu perioada inițială, la solicitarea locatarului, prin cerere scrisă înregistrată la sediul locatorului cu cel puțin 30 de zile înainte de expirarea contractului,.

	CAPITOLUL V: CHIRIA
Art. 5. (1) Chiria este de _____ lei/lună, respctiv ____ lei/an şi se plăteşte:
a) integral, în ziua încheierii contractului, pentru contractele de închiriere care se încheie pentru o perioadă mai mică sau egală cu un an;
b) pentru întreg anul, până la data de 31 martie a fiecărui an, pentru contractele de închiriere care se încheie pentru o perioadă mai mare de un an;
(2) Pentru contractele de închiriere încheiate în anul 2026, care prevăd un termen de închiriere mai lung de un an, chiria aferentă anului în curs se achită la data încheierii contractului.
(3) Plata chiriei se face în contul ______________ comunei Vărbilău, sau în numerar la casieria Primăriei comunei Vărbilău.
(4) Valoarea chiriei se va actualiza în luna ianuarie a fiecărui an cu indicele de inflaţie comunicat de INS. În cazul în care după aplicarea indicelui inflaţiei, ar rezulta o valoare anuală a preţului pentru anul în curs mai mică decât cea stabilită pentru anul anterior, preţul închirierii nu se va modifica.

	CAPITOLUL VI: DREPTURI ȘI OBLIGAȚII
Art. 6. – Proprietarul are următoarele drepturi și obligații: 
	a) să predea terenul, pe bază de proces-verbal, încheiat după semnarea contractului;
b) să încaseze chiria, în conformitate cu dispozițiile contractului de închiriere, precum și taxa pe teren/clădire datorată conform Codului fiscal;
c) să beneficieze de garanția constituită de chiriaș;
d) să asigure folosința netulburată a terenului pe tot timpul închirierii;
	e) să controleze executarea obligațiilor chiriașului și respectarea condițiilor închirierii, ori de câte ori este nevoie, fară a stânjeni folosința terenului de către chiriaș.

	Art. 7. Chiriașul are următoarele drepturi și obligații:
	a) să nu aducă atingere dreptului de proprietate prin faptele şi actele juridice săvârşite;
	b) să achite chiria şi taxa corespunzătoare imobilului închiriat, în cuantumul şi la termenele stabilite prin contract;
	c) să constituie garanția de bună execuție a contractului în cuantum de:
- contravaloarea unei chirii lunare pentru contractele de închiriere care se încheie pentru o perioadă mai mică sau egală cu un an;
- contravaloarea a trei chirii lunare pentru contractele de închiriere care se încheie pentru o perioadă mai mare de un an.
	d) să folosească imobilul conform destinaţiei sale;
	e) să exploateze imobilul închiriat ca un bun proprietar;
	f) să restituie bunul, pe bază de proces-verbal, la încetarea, din orice cauză, a contractului de închiriere.
	
CAPITOLUL VII: RĂSPUNDEREA CONTRACTUALĂ
	Art. 8. (1) Întârzierile la plata sumelor datorate conform contractului, care depășesc 30 de zile, atrag rezilierea de drept a contractului de închiriere, fără somație sau alte formalități suplimentare, beneficiarul contractului fiind obligat să predea imobilul liber de orice sarcini, în starea în care acesta a fost predat, iar locatorul are dreptul să rețină garanția de bună execuție a contractului cu titlu de daune.
(2) În cazul în care chiriaşul foloseşte imobilul contrar destinaţiei stabilite, contractul de închiriere se reziliază de plin drept de drept în baza unei notificări transmise, fără somație sau alte formalități suplimentare, beneficiarul contractului fiind obligat să predea imobilul liber de orice sarcini, în starea în care acesta a fost predat, iar locatorul are dreptul să rețină garanția de bună execuție a contractului cu titlu de daune.
	(3) Neîndeplinirea, în parte sau în tot, a altor condiţii stabilite prin prezentul contract şi la termenele fixate, dă dreptul proprietarului, în baza unei notificări transmise, fără intervenția instanței de judecată, să considere contractul reziliat.
	(4) Notificările prevăzute la acest capitol se transmit cu 30 de zile anterior luării măsurilor. 

	CAPITOLUL VIII: CESIUNEA CONTRACTULUI DE LOCAŢIUNE
	Art. 9. Chiriașul nu are dreptul să încheie o sublocațiune sau să cedeze locațiunea.
				
	CAPITOLUL IX: FORŢA MAJORĂ
	Art. 10. (1) - Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul contract.
	(2) - Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.
	(3) - Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5(cinci) zile de la apariţie, iar dovada forţei majore se va comunica în maximum 15(cincisprezece) zile de la apariţie.
	(4) - Data de referinţă este data ştampilei poştei de expediere.
	(5) - Partea care invocă forţa majoră are obligaţia să aducă la cunoştinţa celeilalte părţi încetarea cauzei acesteia în maximum 15(cincisprezece) zile de la încetare.
	(6) - Dacă aceste împrejurări şi consecinţele lor durează mai mult de 6 (şase) luni, fiecare partener poate renunţa la executarea contractului pe mai departe. În acest caz, nici una din părţi nu are dreptul de a cere despăgubiri de la cealaltă parte, dar ele au îndatorirea de a-şi onora toate obligaţiile până la această dată.

	CAPITOLUL X: ÎNCETAREA CONTRACTULUI
	Art. 11. - (1) Contractul de închiriere încetează în cazurile următoare:
a) prin acordul părților;
b) la expirarea duratei stabilită în contractul de închiriere, dacă părțile nu convin în scris prelungirea acestuia, în condițiile legii;
c) în cazul în care interesul național sau local o impune, prin denunțare unilaterală de către proprietar;
d) din cauze obiective dovedite cu documente justificative prin denunțare unilaterală de către chiriaș, cu plata unor despăgubiri în sarcina acestuia;
e) prin decesul chiriașului, în situația în care de pe urma acestuia nu există moștenitori legali sau în cazul în care aceștia renunță la contract, după caz sau prin dizolvarea societății comerciale;
f) prin insolvență, faliment, lichidare sau suspendarea activității persoanei juridice.
(2) În situațiile prevăzute la lit. c) – d) încetarea închirierii va opera după expirarea unei perioade de 10 zile de la primirea notificării făcută de către proprietar.
(3) Contractul de închiriere se reziliază în următoarele cazuri:
a) în cazul nerespectării obligațiilor contractuale de către proprietar;
b) în cazul nerespectării obligațiilor contractuale de către chiriaș, alta decât neplata chiriei;
c) în cazul neplății chiriei anuale în termen de 30 de zile de la expurarea termenului de plată.
(4) În cazurile prevăzute la alin.(3), lit. b) și c), locatorul are dreptul de reșine garanția de bună îndeplinire a constractului.
(5) La încetarea contractului de închiriere, din orice cauză, chiriașul este obligat să restituie bunul ce a fost utilizat de acesta în derularea închirierii.

	CAPITOLUL XI: CLAUZA DE NESCHIMBARE
	Art. 12. (1) - Prezentul contract conţine un număr de 12 (douăsprezece) capitole şi un număr de 13 (treisprezece) articole, ultimul capitol fiind intitulat ”Soluționarea litigiilor” care are un articol.
	(2) - Părţile cunosc conţinutul contractului şi ale prezentei clauze şi semnează.
	(3) - Orice modificare a prezentului contract nu se poate face decât cu acordul părţilor, consemnat într-un act adiţional.
	
	CAPITOLUL XII: SOLUŢIONAREA LITIGIILOR
	Art. 13. - Orice litigiu decurgând din sau în legătură cu acest contract, inclusiv referitor la validitatea, interpretarea, executarea ori desfiinţarea lui, se va soluţiona pe cale amiabilă sau de către instanţele judecătoreşti competente.

Prezentul contract s-a încheiat și semnat astăzi ..................... în ......... exemplare.

  

PROPRIETAR, 				CHIRIAȘ,





PREȘEDINTE DE ȘEDINȚĂ		CONTRASEMNEAZĂ PENTRU LEGALITATE:
     	        				       	      SECRETAR GENERAL,
       			                			        


„Am citit și sunt de acord fără rezerve cu termenii și condițiile contractuale și consimt să semnăm contractul în conformitate cu prevederile din Regulament”. 


















CERERE



Către
Comuna Vărbilău

Subsemnatul, ______________________________________________________
(numele și prenumele reprezentantului operatorului economic / numele și prenumele solicitantului persoană fizică), solicit închirierea imobilului __________________________, în suprafață utilă de ____ m.p. 
Subsemnatul, declar că am luat la cunoștință de dispozițiile cuprinse în Regulamentul privind închirierea bunurilor imobile proprietate publică sau privată a comunei Vărbilău sau al unor cote-părți din acestea, cu o suprafață utilă de maximum 10 mp.
Depun anexat, următoarele înscrisuri:
- Copie după documentele de constituire și înregistrare ale agentului economic (certificat de înregistrare, autorizație persoană fizică, întreprindere individuală, întreprindere familială, etc.), conform legislației în vigoare, Copie act de identitate, după caz;
	- certificat fiscal din care rezultă că nu înregistrez datorii la bugetul de stat, eliberat de organul fiscal de la domiciliu;
	- certificat fiscal din care rezultă că nu înregistrez datorii la bugetul local, eliberat de organul fiscal de la domiciliu;
- Declarație privind protecția mediului înconjurător;
- Declarația pe propria răspundere că îndeplinesc condițiile de eligibilitate.


Data ______________ 


Solicitant,

Operator economic__________________________
(semnătura autorizată şi ştampila)

numele și prenumele solicitantului persoană fizică_________________________
								(semnătura)












DECLARAȚIE PRIVIND PROTECȚIA MEDIULUI ÎNCONJURĂTOR

Subsemnatul, ____________________________________ (numele și prenumele reprezentantului operatorului economic / numele și prenumele persoanei fizice), cu sediul/domiciliul în _________________________, în calitate de beneficiar al contractului de închiriere având ca obiect imobilul (teren/construcție) în suprafață utilă de _______ mp, ce aparține domeniului public/privat al comunei Vărbilău, situat în _________________________________, categoria de folosință _________, nr. cadastral _________, cu destinaţia ______________, declar pe propria răspundere, următoarele:
1. Contract Salubritate: Mă angajez să închei un contract valabil cu un operator autorizat de salubritate pentru colectarea și transportul deșeurilor generate din activitatea desfășurată pe terenul concesionat, în termen de maxim 60 (șaizeci) de zile de la data semnării Contractului de Închiriere, în cazul în care specificul activității presupune generarea de deșeuri ce necesită colectare specializată. Voi prezenta Locatorului dovada încheierii contractului în termenul menționat.
2. Respectarea Legislației: Mă angajez să respect integral și necondiționat legislația națională și europeană în vigoare privind protecția mediului (apă, aer, sol, biodiversitate, zgomot, deșeuri etc.) pe toată durata Contractului de Închiriere.
3. Asumarea Responsabilității: Mă angajez să iau toate măsurile necesare pentru prevenirea poluării și să suporte integral costurile și responsabilitatea pentru eventuale daune aduse mediului ca urmare a activității desfășurate pe bunul concesionat.
Înțeleg că nerespectarea acestor angajamente după semnarea Contractului de Închiriere poate atrage aplicarea de penalizări contractuale, conform clauzelor specifice ce vor fi prevăzute în contract.

Solicitant,

Operator economic__________________________
(semnătura autorizată şi ştampila)

numele și prenumele solicitantului persoană fizică_________________________
								(semnătura)















DECLARAȚIE 



Către
Comuna Vărbilău

Subsemnatul, ______________________________________________________
(numele și prenumele reprezentantului operatorului economic / numele și prenumele solicitantului persoană fizică), declar pe propria răspundere, cunoscând prevederile art. 326 din Noul Cod Penal cu privire la falsul în declarații, următoarele:
* mă aflu / nu mă aflu în litigiu cu comuna Vărbilău în calitate de persoană juridică de drept public sau cu Consiliul Local al comunei Vărbilău;
* mă aflu / nu mă aflu în situaţia în care am fost desemnat câştigător la o licitaţie publică anterioară privind bunurile statului sau ale unităţilor administrativ-teritoriale în ultimii 5 ani, dar nu am încheiat contractul ori nu am plătit preţul, din culpă proprie;
*  mă aflu / nu am avut încheiat cu statul sau cu unităţi administrativ-teritoriale un contract de închiriere sau de concesionare în care să fi avut calitatea de locatar/concesionar și în care să nu îmi fi îndeplinit, din propria culpă, obligațiile contractuale în ultimii cinci ani;
* mă aflu / nu mă aflu în procedură de insolvență;
* sunt supus / nu sunt supus procedurii de reorganizare judiciară (pentru persoane juridice).

Data ______________ 


Solicitant,

Operator economic__________________________
(semnătura autorizată şi ştampila)

numele și prenumele solicitantului persoană fizică_________________________
								(semnătura)













